**Sitsi** on asum Tallinnas Põhja-Tallinna linnaosas. Asum piirneb Paljassaare, Karjamaa, Pelgulinna ja Pelguranna asumiga. Sitsi asumi pindala on 0,45 km2.

Sitsi asum on saanud nime Balti Puuvilla Ketramise ja Kudumise Vabriku järgi, mida rahvasuus kutsuti Sitsi vabrikuks.

Elanikkond
----------

| Aasta | Arvestuslik 
rahvaarv |
| --- | --- |
| 2020 | 3975 |
| 2017 | 3865 |
| 2016 | 3902 |
| 2015 | 3874 |
| 2014 | 3874 |
| 2013 | 3881 |
| 2012 | 3905 |
| 2011 | 3937 |

2016. aastal moodustasid 0–17-aastased asumi elanikkonnast 12–17% ja üle 68-aastased 10–19%. Eestlasi oli asumi elanike seas 18–49%.

Kopli, Sitsi ja Tööstuse tänava ristmik ja Sitsi trammipeatus

Olulisemad objektid
-------------------

Sitsi asumis asub Kõikide Kurbade Rõõmude Jumalaema kirik.

Sitsi asumi tänavad
-------------------

Balti Puuvillavabriku mõjul on nime saanud Kanepi tänav, Lina tänav, Lõime tänav, Manufaktuuri tänav, Niidi tänav, Niidi põik, Puuvilla tänav ja Sitsi tänav. Asumit läbivad ka Kopli tänav, Paavli tänav ja Sõle tänav.

Pildid
------

* Balti Puuvillavabriku koolihoone, Sitsi tänav 1Balti Puuvillavabriku koolihoone, Sitsi tänav 1
* Balti Puuvillavabriku meistrite elamu, Sitsi tänav 3Balti Puuvillavabriku meistrite elamu, Sitsi tänav 3
* Balti Puuvillavabriku töölisbarakk, Sitsi tänav 5Balti Puuvillavabriku töölisbarakk, Sitsi tänav 5
* Balti Puuvillavabriku tööliselamu, Sitsi tänav 5BBalti Puuvillavabriku tööliselamu, Sitsi tänav 5B
* Balti Puuvillavabriku tööliselamu, Sitsi tänav 7Balti Puuvillavabriku tööliselamu, Sitsi tänav 7
* Balti Puuvillavabriku tööliselamu, Sitsi tänav 9Balti Puuvillavabriku tööliselamu, Sitsi tänav 9
* Balti Puuvillavabriku tööliselamu, Sitsi tänav 11Balti Puuvillavabriku tööliselamu, Sitsi tänav 11
* Balti Puuvillavabriku tööliselamu, Sitsi tänav 13Balti Puuvillavabriku tööliselamu, Sitsi tänav 13
* Balti Puuvillavabriku asula kirik, Sitsi tänav 15ABalti Puuvillavabriku asula kirik, Sitsi tänav 15A

Ajalugu
-------

Praeguse Sitsi asumi aladel asus keskajal muldvalliga piirdeaed, mis ulatus Tallinna lahest Kopli laheni. See piirdeaed takistas huntide pääsu Koplisse, mis oli tollal kasutusel karjamaana ning ka linlaste meelispuhkepaigana. Koplisse avanev värav asus Sitsi mäel, kus lähedal asus ka kõrtsihoone.

Suure muutuse piirkonna arengusse tõi Balti Puuvilla Ketramise ja Kudumise Vabriku rajamine, mille ehitamist alustati 1899. aastal. Tehasega koos rajati ka töölisasula, kuhu ehitati vabriku kulul kool, hiljem ka lasteaed ja ambulatoorium. Ehitati ka saun-pesumaja (Sitsi 15b)

Tööliselamu Sitsi 5A
Balti puuvillavabrik ehitas kaheksa hoonet: direktori elamu (oli ühtlasi ka köievabriku direktori elamu) (Kopli 35A), meistrite läbi kahe korruse ulatuvatest korteritest koosneva ridaelamu (Sitsi 3), kus oli projekti järgi kuus läbi kahe korruse ulatuvat viietoalist korterit. Igal korteril oli kaks sissepääsu: esinduslik peasissepääs hoovi pool ning tagavara- või teenijate sissepääs tänava pool. Lisaks direktori ja meistrite elamule ehitati ka ametnike maja (Sitsi 5), kus olid kahetoalised korterid.

Töölistele ehitati neli kahekorruselistest kööktubadest koosnevat plekk-katusega koridorisüsteemis elamut (Sitsi 5b-11), mis valmisid aastatel 1901–1905, ehitamine algas Kopli tänava poolsest otsast ja liikus siit Pelguranna poole. Elamud asetsevad piki Sitsi tänavat reas, lisaks tänavaäärsetele paikneb üks elamu vabrikupoolsel õuealal.

Balti Puuvillavabrik oli 1920ndatel üks linna suuremaid ettevõtteid. 1921. aastal asutati Balti Puuvillavabriku Hariduse Selts, mis oli oma tegevuses väga aktiivne. Seltsi juurde kuulusid näiteringid, laulukoorid, spordiringid, orkestrid jm. 1927. valmis vabriku tööliste asutatud tarbijaühisuse maja.

Balti Puuvillavabriku varemed 1944
Samal aastakümnel loodi Niidi, Lina ja Puuvilla tänava piirkonda Sitsi aedlinn. Sinna rajati Sitsi, Sõle, Lõime ja Kopli tänava vahelisele alale, sinna planeeriti umbes 100 krunti. Planeeringu kohaselt ei tohtinud hoonestustihedus ületada 25% ning majadel pidi olema 4,5-meetrine laiune eesaed ning 1,2–2 meetri kõrgune piiraed. Iga krundivaldaja pidi 2 aasta jooksul istutama vähemalt 5 ilu- või viljapuud. Suur osa selle aedlinna asukatest olid tööl Sitsi vabrikus. Lõime tänavale hakati aastatel 1940–1941 ehitama nn rahvakortereid.

Balti Puuvillavabrik süüdati ja lõhati 1941. aastal Tallinnast lahkuvate Nõukogude vägede poolt. Vabrik küll taastati aastatel 1945–1952, kuid varasemast kehvemal kujul. Nõukogude ajal kandis ettevõte nime Balti Manufaktuur. 1995. aastast on ettevõtte ametlik nimi AS Baltex 2000 ning selle tootmistegevus on vaibunud.

Sitsi aedlinna miljöö sai tugevalt kahjustada 1970. aastate lõpus, kui piirkonda hakati ehitama sinise kattega paneelmaju Nõukogude sõjaväelaste peredele.

Viited
------

1. 1 2 3  Tallinn arvudes 2017, Tallinna Linnavalitsus, Tallinn 2017
2. 1 2  Tallinn arvudes 2020, Tallinna Linnavalitsus, Tallinn 2020
3. 1 2 3 4 5 6 7  Tallinna Linnaplaneerimise Amet, Robert Nero, Leho Lõhmus (2013). *Tallinna asumid ja ametlikud kohanimed*. Tallinn.`{{raamatuviide}}`: CS1 hooldus: mitu nime: autorite loend (link)
4. ↑  Tallinn arvudes 2011, Tallinna Linnavalitsus, Tallinn 2011
5. ↑  Tallinn arvudes 2012, Tallinna Linnavalitsus, Tallinn 2012
6. ↑  Tallinn arvudes 2016, Tallinna Linnavalitsus, Tallinn 2016
7. ↑  Mälestised • 8282 Balti Puuvillavabriku koolihoone, 1913. a.
8. ↑  Mälestised • 8288 Balti Puuvillavabriku tööliselamu Sitsi t. 5B, 1901–1905
9. ↑  Mälestised • 8289 Balti Puuvillavabriku tööliselamu Sitsi t. 7, 1901–1905
10. ↑  Mälestised • 8290 Balti Puuvillavabriku tööliselamu Sitsi t. 9, 1901–1905
11. ↑  Mälestised • 8291 Balti Puuvillavabriku tööliselamu Sitsi t. 11, 1901–1905
12. ↑  Robert Nero (10.02.2006). "Puuvillavabrik tõi Koplisse ka elumajad". *Postimees*. Vaadatud 26.07.2017.
13. ↑  Mälestised • 8294 Balti Puuvillavabriku asula saun, 1901–1905
14. ↑  Mälestised • 8281 Balti Puuvillavabriku direktori elamu, 1899. a.
15. ↑  Mälestised • 8283 Balti Puuvillavabriku meistrite elamu, 1900. a.
16. ↑  Mälestised • 8286 Balti Puuvillavabriku ametnike elamu, 1900. a.
17. Mälestised • 8293 Balti Puuvillavabriku asula kirik (Kõikide Kurbade Rõõmu Jumalaema kirik), 1913. a.
18. Mälestised • 8295 Balti Puuvillavabriku Tarvitajate Ühistu hoone, 1920–1930 .a.-d.

Tallinna väike vapp
Tallinna linnaosad ja asumid

**Linnaosad:**  Haabersti linnaosa **·**  Kesklinna linnaosa **·**  Kristiine linnaosa **·**  Lasnamäe linnaosa **·**  Mustamäe linnaosa **·**  Nõmme linnaosa **·**  Pirita linnaosa **·**  Põhja-Tallinna linnaosa
**Asumid (allasumid):** Aegna **·**  Astangu **·**  Haabersti **·**  Hiiu **·**  Iru **·**  Juhkentali **·**  Järve **·**  Kadaka **·**  Kadriorg **·**  Kakumäe **·**  Kalamaja **·**  Karjamaa (Hundipea) **·**  Kassisaba **·**  Katleri **·**  Keldrimäe **·**  Kelmiküla **·**  Kitseküla **·**  Kivimäe **·**  Kloostrimetsa **·**  Kompassi **·**  Kopli **·**  Kose (Kose-Kallaste **·**  Lükati **·**  Varsaallika) **·**  Kuristiku **·**  Kurepõllu **·**  Laiaküla **·**  Lepiku **·**  Laagna **·**  Laagri **·**  Liiva **·**  Lilleküla (Lille **·**  Mooni **·**  Linnu **·**  Marja) **·**  Loopealse **·**  Luite **·**  Maakri **·**  Maarjamäe **·**  Merimetsa **·**  Merivälja **·**  Mustakivi **·**  Mustamäe **·**  Mustjõe **·**  Mõigu **·**  Mäeküla **·**  Mähe (Kaasiku **·**  Mähe aedlinn) **·**  Männiku **·**  Nõmme **·**  Pae **·**  Paevälja (Paekalda) **·**  Paljassaare **·**  Pelgulinn **·**  Pelguranna **·**  Pirita **·**  Pääsküla (Vana-Pääsküla) **·**  Priisle **·**  Pikaliiva (Vikimõisa) **·**  Raua **·**  Raudalu **·**  Rahumäe **·**  Rocca al Mare **·**  Sadama **·**  Seli **·**  Siili **·**  Sibulaküla **·**  Sõjamäe (Sõstramäe) **·**  Sikupilli **·**  Sitsi **·**  Sääse **·**  Südalinn **·**  Tatari **·**  Tondi **·**  Tiskre **·**  Tõnismäe **·**  Torupilli **·**  Tondiraba **·**  Uuslinn **·**  Uus Maailm **·**  Vismeistri **·**  Vanalinn (All-linn **·**  Toompea) **·**  Vana-Mustamäe **·**  Veerenni **·**  Veskimetsa **·**  Väike-Õismäe **·**  Väo **·**  Õismäe **·**  Ülemistejärve **·**  Ülemiste